Հաջորդիվ ներկայացվելիք հատվածները կարծես գրված լինեն ոչ թե տարիներ առաջ, այլ ուղղակիորեն նկարագրելիս լիենեն այսօրվա իրավիճակը: 3 մայիսի, 2012թ.: Հարցազրույց "Մեդիամաքսին": "Մարդիկ չեն հասկանում, երբ իրենց փորձում են համոզել, թե կյանքը լավացել է: Ի վերջո, դա վերածվում է անտարբերության և հասարակական համընդհանուր անվստահության: Իսկ դրանք ամենևին էլ մեծ գործեր անելու տրամադրություններ չեն: Երկրի տնտեսական և քաղաքական առողջության "ձայնաազդանշանային համակարգը" արտագաղթն է: Դրա սպառնացող չափերը ֆունդամենտալ խնդիրների գոյության ամենաճշգրիտ ցուցիչն են: Մարդիկ լավից չեն փախչում": 2013 թվականի հունվար, հարցազրույց Մեդիամաքսին. "Ինչ վերաբերում է քաղաքական մրցակցությանը, ապա ընտրություններից առաջ այն մի տեսակ տիկնիկային է դարձել, ինչը չի կարող նպաստել իշխանության արդյունավետ աշխատանքին և անտարբերություն է ծնում հասարակության մեջ: Հայտնի է, որ առանց մրցակցության իշխանությունը գուցեև հանգիստ է քնում, բայց ժողովուրդը, որպես կանոն, վատ է ապրում": Հիշենք նաև Ռոբերտ Քոչարյանի կանխատեսումն առ այն, թե իշխանությունների և ընդդիմության այսպես կոչված երկխոսությունը /2011թ./ ոչ մի դրական արդյունք չի տալու, իսկ բոլոր անդրկուլիսային պայմանավորվածությունների համար վճարելու է ժողովուրդը՝ իր առանց այդ էլ սակավ միջոցներից: